Асен Босев
Крос

chitanka.info

Зададе в клас учителят въпрос:

— Нали в неделя всички сме на крос?

— На крос в неделя? — зашумя класът. —

И в празника програма ни гласят,

когато можем да си полежим

без всякакви програми и режим!

— На крос да идат други класове —

отрониха се плахи гласове, —

че ние сме по тичането слаби,

едва-едва се мъкнем като баби!

Учителят тогава се намръщи:

— Добре, деца, отивайте си в къщи!

И юрнаха се всички като орда —

по бягане те счупиха рекорда!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.